**Ֆրեդերիկ Արթուր Բրիջման** (անգլ.՝ Frederick Arthur Bridgman, նոյեմբերի 10, 1847(1847-11-10)[…], Տակսիգի, Ալաբամա, ԱՄՆ - հունվարի 13, 1928(1928-01-13), Ռուան), ամերիկացի նկարիչ-օրիենտալիստ։

Կենսագրություն
--------------

Ֆրեդերիկի հայրը ծնունդով Մասաչուսեթս նահանգից էր, եղել է թափառական բժիշկ։ Նա մահացել է, երբ Ֆրեդերիկը երեք տարեկան էր, որից հետո մայրը նրան եղբոր հետ տարել է Բոստոն, քանի որ վախեցել է հյուսիսի և հարավի միջև հակամարտության սաստկացումից (տես Ամերիկայի քաղաքացիական պատերազմ)։ Ամիսներ անց նրանք տեղափոխվել են Նյու Յորք, որտեղ «American Banknote Company»-ում Ֆրեդերիկը դարձել է փորագրիչի աշակերտ։ Չնայած հաջող գործունեությանը` նա սկսել է ավելի շատ ժամանակ տրամադրել գեղանկարչությանը, Բրուքլինի արվեստի ասոցիացիայում հաճախել է երեկոյան դասերի, այնուհետև ուսանել է Դիզայնի ազգային ակադեմիայում։ 1865 և 1866 թվականներին այս ասոցիացիայում ներկայացրել է իր աշխատանքները։

1866 թվականին բրուքլինցի գործարարների ֆինանսական աջակցությամբ մեկնել է Ֆրանսիա։ Աշնանը հաճախել է Ժան Լեոն Ժերոմի ստուդիա։ Շուտով նրա աշխատանքները ցուցադրվել են Փարիզի ցուցահանդեսներում։ Նրա «A Provincial Circus» նկարը 1870 թվականին Սալոնում (Ֆրանսիայի ցուցահանդես) ունեցել է մեծ հաջողություն։

1872 թվականի ձմռանից մինչև 1873 թվականն անցկացրել է Իսպանիայում և Ալժիրում։ Այս շրջանում արված աշխատանքները 1873 թվականին մեծ հաջողություն են ունեցել Սալոնում, արդյունքում նկարիչը հաջորդ ձմռանը դարձյալ Չարլզ Սփարք Փիրսի հետ այցելել է Հյուսիսային Աֆրիկա, այս անգամ` Եգիպտոս։ Այստեղ նա նկարել է հատվածներ Կահիրեի փողոցային կյանքից, իսլամական մշակույթի հուշարձանները, ինչպես նաև Նեղոսի հոսանքին հակառակ երեքուկեսամսյա ճանապարհորդության մոտիվներով սյուժեները։ 1877 թվականին Սալոնում առանձնահատուկ հայտնիություն է ունեցել «The Mummy's Funeral» նկարը։ Հայտնի դառնալով` ամուսնացել է երիտասարդ և ունևոր աղջկա` բոստոնցի Ֆլորենս Մոթ Բեյքերի հետ։

Նրա գործունեության պիկը 1881 թվականին էր, երբ անցկացվել է նրա անհատական ցուցահանդեսն «American Art Gallery»-ում, որտեղ ներկայացվել են նրա` 300-ից ավելի աշխատանքները։ Դրանից հետո Բրիջմանն ընտրվել է Դիզայնի ազգային ակադեմիայի անդամ։

1885 թվականի ձմռանից մինչև 1886 թվականը կնոջ հետ վերադարձել է Ալժիր` ոչ միայն աշխատելու, այլև կնոջ առողջությունը վերականգնելու համար, որը տառապում էր ժառանգական նյարդաբանական հիվանդությամբ։ 1901 թվականին կինը` Ֆլորենսը, մահացել է, 3 տարի անց նա կրկին ամուսնացել է, այս անգամ` Մարթա Եգերի հետ։ 1907 թվականին նրան շնորհել են Պատվավոր Լեգեոնի շքանշանը։ Առաջին համաշխարհային պատերազմից հետո նրա հայտնիությունը նվազել է, և նա տեղափոխվել է Նորմանդիա, որտեղ շարունակել է գեղանկարչությամբ զբաղվել ընդհուպ մինչև իր մահը` 1928 թվականը։

Պատկերասրահ
-----------

* Աշխատանքի օրինակներ
* Մումիայի թաղումը (1877)Մումիայի թաղումը (1877)
* Ասորեստանի թագավորի զվարճանքը (1878)Ասորեստանի թագավորի զվարճանքը (1878)
* Սիեստա (1878)Սիեստա (1878)
* Չերքեզուհին (1881)Չերքեզուհին (1881)
* Հայուհին (1882)Հայուհին (1882)
* Ծուլություն (մոտավորապես 1880 թվական)Ծուլություն (մոտավորապես 1880 թվական)
* Կարի ժամանակ (մոտավորապես 1880 թվական)Կարի ժամանակ (մոտավորապես 1880 թվական)
* Կոստանդնուպոլսից գեղեցկուհին քողով (մոտավորապես 1890 թվական)Կոստանդնուպոլսից գեղեցկուհին քողով (մոտավորապես 1890 թվական)
* Մարոկուհի Աիշան (մոտավորապես 1890 թվական)Մարոկուհի Աիշան (մոտավորապես 1890 թվական)
* Կլեոպատրան Ֆիլեի տեռասում (1896)Կլեոպատրան Ֆիլեի տեռասում (1896)
* Անուբիսի սուրբ ցլի երթը (մոտավորապես 1885 թվական)Անուբիսի սուրբ ցլի երթը (մոտավորապես 1885 թվական)
* Հարեմի նավակները (մոտավորապես 1885 թվական)Հարեմի նավակները (մոտավորապես 1885 թվական)
* Ալժիրի Էլ-Բյար գյուղում (1889)Ալժիրի Էլ-Բյար գյուղում (1889)
* Պառկած գեղեցկուհինՊառկած գեղեցկուհին

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Frederick Arthur Bridgeman (նիդերլ.)
3. 1 2  Frederick Arthur Bridgman // *Benezit Dictionary of Artists* — OUP, 2017. — ISBN 978-0-19-977378-7 — doi:10.1093/BENZ/9780199773787.ARTICLE.B00026519
4. 1 2  Union List of Artist Names — 2018.
5. ↑  «MezzoMondo - We Offer Coupons, Promos & Discount Codes» (en-US)։ MezzoMondo - We Offer Coupons, Promos & Discount Codes։ Վերցված է 2019-03-02

Արտաքին հղումներ
----------------

* Աշխատանքների ամբողջական ժողովածու
* Ֆրեդերիկ Բրիջմանը ArtCyclopedia-ում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա (11-րդ) · American National Biography |
|  |
| 

|  Չափորոշչային վերահսկողություն |
| --- |
|  |
| BNF: 106275898 · GND: 1037009479 · ISNI: 0000000081080049 · LCCN: n86812404 · PTBNP: 1707537 · SUDOC: 180753371 · VIAF: 29524438 · ULAN: 500021576 · WorldCat VIAF: 29524438 |

 |

 |